Huawei благодари на Apple за липсата на иновации | IT.dir.bg
Компанията обещава истински иновативен смартфон само след месец
14:12 | 13 септември 2018 | Редактор : Стоян Гогов 49 8200 Снимка: Shutterstock
Huawei покачи напрежението на пазара за смартфони след вчерашните анонси от Apple. Китайската компания обяви, че ще покаже истински иновативни смартфони на 16 октомври, предава technews.bg.
На официалната си страница в Twitter вторият по големина производител на смартфони в света съобщава за планирана пресконференция в Лондон след месец, на която ще представи "по-интелигентния" Huawei Mate 20.
Нещо повече, Huawei благодари на Apple, че фактически е оставила всичко по старому в новите си смарфони. Според по-ранни изявления на Huawei, смартфоните Mate 20 и Mate 20 Pro ще направят същия скок спрямо своите предшественици, какъвто извършиха P20 и P20 Pro, в сравнение с P10 и P10 Plus.
Mate 20 и Mate 20 Pro ще използват 7-нанометров чип Kirin 980 с изкуствен интелект и тройна основна камера. По-класният модел ще предложи скенер на пръстов отпечатък, интегриран непосредствено под дисплея, по-висока резолюция и система за 3D лицево разпознаване.
Вижте новите модели iPhone >> >> >>